Șeful Poliției Cluj, șeful Serviciului Rutier din instituție și doi polițiști rutieri, reținuți de DNA
Șeful Inspectoratului de Poliție Județean Cluj, chestorul Mihai Rus, a fost reținut luni, 17 iunie, de procurorii Direcției Naționale Anticorupție Cluj, pentru complicitate la abuz în serviciu și fals în declarații, în dosarul în care luni au avut loc percheziții. Alături de el au fost reținuți șeful Serviciului Rutier, Aurelian Mircea Rotar, și doi polițiști rutieri.